BM บวก 4 วันติด! วิ่งต่อกว่า 3% หลังบอร์ดไฟเขียวแจกวอแรนต์ผู้ถือหุ้นเดิมฟรี
BM บวก 4 วันติด! วิ่งต่อกว่า 3% หลังบอร์ดไฟเขียวแจกวอแรนต์ผู้ถือหุ้นเดิมฟรี ล่าสุด ณ เวลา 11.15 น. อยู่ที่ 3.80 บาท บวก 0.12 บาท ด้วยมูลค่าซื้อขาย 3.26% สูงสุดที่ 3.96 บาท ต่ำสุดที่ 3.74 บาท ด้วยมูลค่าซื้อขาย 77.68 ล้านบาท
25 มิ.ย. 2561

ผู้สื่อข่าวรายงานว่า ราคาหุ้น บริษัท บางกอกชีทเม็ททัล จำกัด (มหาชน) หรือ BM ล่าสุด ณ เวลา 11.15 น. อยู่ที่ 3.80 บาท บวก 0.12 บาท ด้วยมูลค่าซื้อขาย 3.26% สูงสุดที่ 3.96 บาท ต่ำสุดที่ 3.74 บาท ด้วยมูลค่าซื้อขาย 77.68 ล้านบาท

ทั้งนี้ ราคาหุ้น BM ปรับตัวขึ้น 4 วันติด นับตั้งแต่ราคาหุ้นอยู่ที่ระดับ 3.52 บาท เมื่อวันที่ 19 มิ.ย.2561 สำหรับปัจจัยที่ส่งผลให้ราคาหุ้นปรับตัวขึ้น คาดว่ามีสาเหตุมาจากที่ประชุมคณะกรรมการบริษัทมีมติอนุมัติการออกและจัดสรรใบสำคัญแสดงสิทธิที่จะซื้อหุ้นสามัญของบริษัท ครั้งที่ 1 (BM-W1) จำนวนไม่เกิน 110 ล้านหน่วย ให้แก่ผู้ถือหุ้นเดิมของบริษัท ในอัตราส่วน 4 หุ้นสามัญเดิมต่อใบสำคัญแสดงสิทธิ 1 หน่วย โดยไม่คิดมูลค่า
โดยอัตราการใช้สิทธิใบสำคัญแสดงสิทธิ 1 หน่วย ต่อหุ้นสามัญ 1 หุ้น และด้วยราคาใช้สิทธิซื้อหุ้นสามัญที่ 4 บาทต่อหุ้น และมีอายุของใบสำคัญแสดงสิทธิเท่ากับ 2 ปีนับจากวันที่ออก โดยกำหนดรายชื่อผู้ถือหุ้นที่มีสิทธิในการได้รับจัดสรรใบสำคัญแสดงสิทธิที่จะซื้อหุ้นสามัญของบริษัท (Record Date) ในวันที่ 9 ส.ค.61
พร้อมกันนั้น ยังอนุมัติให้เพิ่มทุนจดทะเบียนของบริษัท จากเดิม 220,000,000 บาท เป็น 275,000,000 บาท โดยการออกหุ้นสามัญเพิ่มทุนจำนวน 110,000,000 หุ้น มูลค่าที่ตราไว้หุ้นละ 0.50 บาท เพื่อรองรับการใช้สิทธิของ BM-W1